नई दिल्ली : देश में असहिष्णुता को लेकर बहस ढीली पड़ी है. इसके साथ ही इस पर चर्चा भी कम हो गई है लेकिन इस बीच इससे संबंधित नई खबर आ रही है. असहिष्णुता पर कथित आक्रोश के दौरान लौटाए गए सरकारी पुरस्कारों की 'घर वापसी' की सूचना है. दरअसल असहिष्णुता का आरोप लगाने के बाद पुरस्कार लौटाने वाले साहित्यकारों ने सम्मान फिर वापस ले लिए हैं.

10 से ज़्यादा साहित्यकारों ने साहित्य अकादमी के कहने पर पुरस्कार फिर अपना लिए हैं.इन्होंने अपने मेडल और प्रसस्ति पत्र स्वीकार किये हैं. इसके बाद से अन्य साहित्याकारों के भी सम्मान वापस लेने के कयास लगाए जा रहे हैं. इसमें नयनतारा सहगल का भी नाम था लेकिन उन्होंने इस तरह की किसी खबर का खंडन किया है. इसे लेकर अलग-अलग बातें भी हो रही हैं. अब देखना यह है कि इस नई मुहिम में किनका नाम जुड़ता है.